
OPOSICION TA BANDONA TRATAMENTO DI PRESUPUESTO 2023 
PRESUPUESTO 2023 NO TA CONTA 
CU CONSEHO DI RAAD VAN ADVIES 


APROBACION 
PRESUPUESTO 2023 
UN NECESIDAD PA EVITA 
MEDIDA DRASTICO 
DI HULANDA 


GOBIERNO NO TIN TEMPO PA RAAD VAN ADVIES 


WEB NO SA KICO 
REALMENTE 
A CAUSA E 
BLACKOUT 


LUENNE GOMEZ-PIETERSZ (DIMP) 


E PERCEPCION CU 
NO TA SUBI CAYA Y 
COBRA BELASTING 
TA UNO ROBES 

E 
tres fraccionnan di oposicion, AVP, MAS y Accion 21, 
tin tur rason di mundo ora cu nan a dicidi di bandona 
reunion publico ayera mainta, pa trata presupuesto 2023 
debi cu e presupuesto cambia aki, no a ser manda pa Raad 
van Advies pa e organo aki duna su conseho. 


Raad van Advies a duna un conseho riba e prome concepto 
cu Minister di Financia a entrega na parlamento dia 30 di 
Augustus ultimo pero den e presupuesto aki, gobierno a 
basa su mes riba introduccion di BTW dia prome di Januari. 


Despues gobierno a dicidi cu lo no introduci BTW mas 
pero a bay over na aumenta BBO pa 7% y a cambia e 
presupuesto pero no a manda esaki nunca pa Raad van 
Advies loke a pone e fraccionnan den oposicion protesta 
formalmente te cu a dicidi cu lo no participa na e farce 
grandi aki Presidente di Parlamento, sr Edgard Vrolijk 
kende mester ta consciente di e tipo di violacionnan aki, 
a permiti e reunion continua pero cu solamente 11 parla- 
mentario presente pa e reunion caminda ya tur hende sa 
cu e presupuesto 2023, bon of malo, lo keda aproba sin cu 
mester scucha e ministernan. 


Sinembargo tin cu mustra cu gabinete Wever Croes II, ta 
consciente cu e no tin mucho espacio pa move, pa regla 
cosnan a largo plaso pero den forma bon cla tanto RMR 
como Secretario di Estado, Alexandra van Huffelen, a 
pone un tipo di ultimatum caminda ta exigi di gobierno di 
Aruba, un surplus pa loke ta presupuesto 2023. 


Ora cu analisa un carta di dia 19 di october 
cu DGKR pa van Huffelen kende 
despues a informa RMR di esaki, ta ser 
mustra bon cla cu ya Hulanda no ta bay 
duna gobierno di Prome Minister Evelyn 
Wever Croes, ningun espacio pa haci nada 
otro cu no ta cumpli cu palabracionnan cu a 
wordo haci caba for di algun aña. 


“Omdat Aruba het afgesproken maximaal toegestane 
tekort haalt, wordt in de brief niet nader ingegaan op de 
zienswijze van Aruba op het CAft-advies. 
Wel is in de brief opgenomen dat u de overwegingen van 


Aruba in hun zienswijze niet overneemt. Tenzij Aruba in 
2023 weer een beroep doet op artikel 23 LAft (en de RMR 
dit steunt), geldt in principe het systeem van het tweede 
Protocol weer in 2023. 
Zoals het zich nu laat aanzien is er dan geen sprake meer 
van een systeem met een dynamische norm voor het 
toegestane financieringstekort en moet Aruba een over- 
schot van 1% realiseren.” 


Pues presupuesto 2023 tin cu produci un 
surplus di 1%, loke algun siman atras 
tabata mustra imposibel pa ser logra pero 
awor ta keda na gobierno pa mustra cu e ta 
logra esaki y con e ta logra esaki tambe. 


E mensahe di gobierno Hulandes pa gabinete Wever Croes 
II recientemente tabata hopi ‘duidelijk’ caminda a ser 
mustra cu Aruba tin cu cumpli cu reglanan di presupuesto, 
no solamente pa entrega esakinan n a tempo pero tambe 
cu nan tin cu cuadra cu reglanan existente pero loke a 
sosode ayera mainta den Parlamento, ta viola e reglanan 
aki formalmente. 


Awor ta bolbe presenta un periodo cu ta cuadra den 
temporada di Sinterklaas, esta caminda e frase ta bisa: 
“vol verwachting klopt ons hart” ya cu si e 11 miem- 
bronan cu ta sostene gobierno y kendenan ta sinta den 
Parlamento y acepta cosnan conflictivo sin mas, e presu- 
puesto tin cu wordo aproba tambe cu e conseho di CAft y 
aki ta caminda gobierno kier crea espacio pa haci cambio 
prome cu fin di aña. 


Pa tal motibo practicamente 
gabinete Wever Croes II no tin tempo 
awor pa sinta spera riba conseho 
di Raad van Advies pero cu nan f 
ama di no cumplido, tur e esfuerso 
contradictorio aki lo por ta tempo perdi. 


Aprobacion presupuesto 2023 un necesidad 
pa evita medida drastico di Hulanda 


Gobierno no tin tempo pa Raad van Advies 

M 
ester tin seriedad na momento cu ta trata un presu- 
puesto di e pais den Parlamento pero dialuna mainta 
ora cu Presidente di Parlamento, Edgard Vrolijks a habri e 
reunion publico aki, mesora a surgi un confrontacion entre 
su persona y e lider di fraccion di AVP, sr Mike Eman. 


Pidiendo un punto di ordo, Parlamentario Eman a informa 
Presidente Vrolijk cu for di momento cu e tres fraccionnan di 
oposicion, MAS,Accion21 y AVP a haya e presupuesto, nan 
a dirigi un carta via di Presidente di Parlamento pa Prome 
Minister Evelyn Wever Croes, den cual carta ta mustra e 
Prome Minister cu e presupuesto cu e fraccionnan a haya, 
no tin un conseho di Raad van Advies specificamente e 
presupuesto aki. 


Na mes momento sr Eman a mustra cu tampoco tabatin un 
conseho di CFT relaciona cu mesun presupuesto cu a wordo 
entrega pa gobierno na Parlamento. 
E tres fraccionnan den nan carta ta mustra cu gobierno a 
traha un presupuesto 2023 basa riba un introduccion di 
BTW cu eliminacion di BBO, cu lo ta un cambio c’un impacto 
social totalmente distinto cu e base di BBO. 


E lider di AVP a sigui mustra cu loke nan a ricibi ta un presu- 
puesto c’un conseho di Raad van Advies riba e presupuesto 
bieu, esta cu introduccion di BTW dia prome di Januari 
tambe e conseho di CFT cu tambe ta basa riba introduc- 
ciokn di BTW. 


E tres fraccionnan a actua mesora y no a spera te na momento 
cu e reunion publico a cuminsa ayera dialuna pa mustra nan 
obhecion y cu nan no ta di acuerdo cu esaki, ya cu loke gobi- 
erno ta haciendo, ta violando leynan existente. 


Eman a trece dilanti cu segun Articulo IV inciso 1 di 
Staatsregeling ta mustra: “De Raad van Advies wordt gehoord 
over allen ontwerpen van Landsverordeningen” mustrando 
cu presupuesto ta un Landsverordening y Raad van Advies 
no a wordo scucha riba e punto specifico aki. 


Argumentonan di gobierno cu no tin mucho cos cu lo cambia 
compara cu e presupuesto anterior esta sui BBO ta keda, si 
BBO ta wordo aumenta, ta pensamentonan subhetivo pero 
leynan existente ta mira e asuntonan aki mucho mas obhe- 
tivo. 


Pues un ley ora cu e bin Parlamento pa wordo trata, e mester 
tin un conseho di Raad v an Advies basa riba ley menciona 
pero cual e ley di presupuesto 2023 cu gobierno kier pa 
Parlamento trata, no ta e caso. 


Dado momento Presidente di Parlamento, Edgard Vrolijk a 
trata di evita cu e lider di fraccion di AVP a sigui argumenta 
cu prueba concreto di con e reunion aki no por continua 
acusando sr Eman cu loke e ta haciendo no tin nada di haber 
cu su punto di ordo pero cu e ta hibando un asina yama 
“betoog.” 


A sigui un discusion caminda den forma bon cla y na su 
luga, sr Eman a mustra Presidente Vrolijk cu no ta trata di 
un betoog pero cu ta mas cu logico cu e tin “onderbouw” su 
punto di ordo y despues a sigui haci esaki tambe. 


Na un momento asina un biaha mas a Sali na cla cu Presidente 
di Parlamento no ta actuando den un forma imparcial pero 
mas tanto kier evita e critica contra di “su” gobierno. 


Despues di a presenta su punto di ordo, e liderf di fraccion 
di Accion21, Miguel Mansur tambe a trece e obhecion di su 
partido dilanti sigui pa Aquannette Gun kende na nomber 
di fraccion MAS tambe a mustra cu loke ta pasando ta algo 
inaceptabel. 


Tur tres fraccion cu pa colmo tin mas cantidad di voto ricibi 
di pueblo cu e 11 miembronan cu ta sostene gobierno, a 
dicidi di bandona e reunion y participa na violacion di leynan 
constitucional pa un gobierno cu no ta sincero cu pueblo di 
Aruba pa hopi tempo caba. 


Oposicion ta bandona tratamento di presupuesto 2023 


Presupuesto 2023 no ta conta 
cu conseho di Raad van Advies 

S 
iman pasa tabatin un parlamenta- 
rio cu a dicidi di cuminsa saca su 
huñanan na fabor di su bario cu no a 
cay na agrado di su lider. 
E lider aki a medo rek un biento y e 
molina a cambia mesora cuminsa draai 
pa otro banda. Esaki ta e prueba di ki 
clase di politiconan tin na Aruba. Ora 
cu bo huramenta como parlamentario 
bo ta huramenta cu bo lo traha na 
bienestar di e pueblo di Aruba y no di e 
partido cu bo ta pertenece na dje of su 
hendenan. 
Pues shonnan ata e prueba un bes mas 
di e calidad di politiconan cu nos tin aki 
na Aruba cu ta yama nan mes sirbido di 
e pueblo. Awor kisas ami ta compronde 
robes cu e palabra pueblo cerca nan 
no ta nifica mescos cu loke ami ta 
compronde, mescos cu un minister di 
integridad a bisa cu e ta trahando riba 
un ley pa integridad pasobra bo inter- 
pretacion di integridad no mester ta 
mesun cu esun di mi, pero no kier a 
duna mas detaye di cua pensamento e 
kier impone como ley. 
Awe nos por mira cu un minister di 
economia ta bin publica cu minimum- 
loon ta 700 florin mas abou cu e suma 
cu bo mester pa sobrevivi. Kico bo a 
caba di bisa mi minister, dus cu bo a 
haci bo trabou como debe ser. Un ta 


p’esey nan ta paga bo salario tur luna? 
Un ta abo ta esun cu a bin ta bisa cu no 
tin espacio pa haci algo pa cu esnan cu 
no tin manera pa sobrevivi bo maneho, 
pero si ta bin bisa cu bo sa mi ta bay 
hisa mas prijs ainda pa wak cuanto 
mas boso por wanta. Ta ki mensahe 
abo como minister ta bezig ta trans- 
miti? 
Mescos cu bo colega ta dicidi bay lunch 
cu un di su directornan y ta demostra 
cu nan si ta consumi alcohol den 
orario di trabou como nada un pasa y 
ta dunando e ehempel cu esey tambe 
lo ta normal pa despues subi auto y 
sigui bay traha manera nada un pasa? 
Esey ta bira e standard nobo pa cu nos 
Aruba? 
Con bo lo kier actua contra un empleado 
cu ta consumi alcohol na trabou, of ta 
bin trabou bou influencia? Ta ken ta 
dun’e e ehempel? 
Anto awe boso kier bay sinta den 
parlamento pa bolbe duna un comedia 
di mal ehempel sin cu sa di kico ta e 
tema cu boso bo bay aproba pa asina 
pone mas peso riba esnan cu boso mes 
ta indica cu no por sobrevivi, tirando 
culpa riba otronan mientras cu aboso 
no ta haci boso trabou? 
Si boso a tuma medida di baha gasto 
di tempo cu a adverti boso, awe boso 


lo por a yuda e pueblo cu ami ta kere 
cu ta e pueblo anto un alivio y cu no 
bo ta bin bis’e cu placa no ta yega pa 
e sobrevivi pero si ta anuncia tambe 
cu ainda tin mas aumento di prijs na 
caminda, ta kico bo ta kere bo ta haci- 
endo? 
Dicon cerca boso no ta tin e gevoel di 
responsabilidad cu bo por tuma honor 
na bo mes y acepta cu bo no por haci e 
trabou cu bo a acepta pa haci y entrega 
boso retiro? Esaki ta bou di cua capa 
mester pone esaki? Integridad of 
corupcion. 


Nomber ta conoci cerca redaccion 


Un pensamento 


Ata e prueba con politica ta funciona na Aruba 


E 
nconexion cu diferente casonan di kiebro ( Modus 
operandi drenta via dak) y otro casonan mas cu ainda 
ta wordo investiga, recherche di San Nicolas (DAR3) dia- 
huebs mainta a haci un entrada hudicial na un cas na Es- 
soheights y akinan a detene e hende homber: 
S.Q.K., naci na Aruba di 22 aña y na dicho cas a confisca un 
arma du candela. En conexion cu e mesun caso a haci un 
entrada hudicial na un cas na Bushiri y a detene e homber 


O.J.V.T.P. naci na Aruba di 23 aña. Den e cas na Bushiri 
tambe a encontra un arma di candela y a confisca esaki. 
No ta descarta cu lo ta bay tin mas detencion. 


Pa Cuerpo Policial por resolve mas caso cooperacion y 
informacion di pueblo di Aruba ta hopi importante, p’esey 
nos ta pidi si bo tin cualkier informacion yama e tiplijn di 
Polis cu ta 11141. Nos ta garantisa cu bo ta keda anonimo. 


Entrada hudicial a produci dos 
detencion y confiscacion di arma 

WEB no sa kico realmente a causa e blackout 


E 
compania local pa produccion di awa y 
coriente a yama un conferencia di pren- 
sa dialuna mainta tempran pa splica loke cu a 
sosode un biaha mas den fin di siman, ora cu 
Aruba a sufri otro blackout. 
Escencia di e conferencia ta loke cu a sosode 
ta debi na e proceso di transicion cu WEB ta 
pasando aden caminda a cambia di un sistema 
pa otro. Pero a laga haci otro investigacion pa 
mira kico a causa e problema di caida di cori- 
ente durante e proceso di transicion. Pero kico 
a pasa durante e switch no sa. 


Alfredo Koolman, director di WEB y unico 
persona presente den e conferencia aki a splica 
cu coriente a bay rond di 9’or di anochi pero un 
ora despues caba por a cuminsa manda cori- 
ente pa ELMAR. 
Durante e sucedido, WEB tabata den contacto 
cu tur stakeholder manera director di Elmar, 
Raad van Commissaris y minister. Tur ta lamenta 
e interupcion di coriente diasabra ultimo. WEB 
ta lamenta loke a pasa y sa e impacto cu esaki 
a crea pa Aruba. Hunto cu N.V. ELMAR a traha 
pa reestablece coriente mas rapido posibel. 
El a splica cu e compania ta pasando den un 
fase di transicion. Asina diahuebs ultimo a 
baha e sistema bieu cu tabata uza durante 60 
aña y bay na uno moderno, unda ta haci uzo di 
motor. Segun e director, nan a comunica riba 
e cantidad di blackout y ta core riesgo di nan. 
Cada bes cu tin incidente manera esaki, nan 
ta saca fout. Recip IV ta un proyecto grandi di 
100 megawatt y esey ta unda WEB ta haci su 
esfuerso pa core e unidad. 


Despues di incidente manera diasabra y e otro 
nan, WEB ta tuma su medidanan pa percura 
cu nan no ta ripiti. Tambe ta percura pa tuma 
contacto cu stakeholder, den e caso aki cu e 
proveedor Wärtsilä y a splica nan e situacion. 
Tin comunicacion cu nan pero en bista di e 
ultimo incidentenan, WEB a tuma contacto cu 
ehecutivonan na nivel mas halto. A urgi nan pa 
pone atencion na e proyecto y yuda WEB cu e 
proceso.Awor ta bek na 100% di suministro di 
energia, pero ta keda cauteloso y ta sigui vigila 
e unidadnan. WEB tin sospecho cu tin prob- 
lema den sistema di control y ta haciendo tur e 
esfuersonan. 


Tanto e hendenan di operacion como ICT tin bista riba dje hunto cu repre- 
sentantenan di Wärtsilä, cu ta haci nan esfuerso pa determina kico ta e 
problema y por resolve esaki. 


Pa finalisa el a bisa cu nan ta lamenta y ta pidi disculpa pa loke a sosode 
diasabra, mas cu claro na e mundo comercial. 

E 
belasting mas chikito y facil pa atende cu ne ta number 
di auto. T’e n’e momento aki tin por lo menos 15% cu no 
a cumpli cu nan pago, pero si ta core riba caminda na Aru- 
ba. Awo pueblo ta spera di cierto accion di parti di belasting 
pa loke t’e pago di number di auto of tambe grondbelasting. 
Ta un persepcion cu DIMP no ta tuma accion. DIMP no ta un 
departamento cu ta pone riba Facebook cu lo pone beslag 
tal caminda of ta cera un negoshi, etc. Gomez-Pietersz por 
compronde cu ta un feedback cu ta na su luga, pasobra 


e percepcion ta cu DIMP no ta haciendo nada, cual no ta 
berdad. Si no ta haciendo nada, e ora e cifranan cu a raporta 
na Impuesto, esey lo ta full diferente. Si no ta haciendo nada, 
e ora cera e departamento y laga e placa drenta via finan- 
cien. 


DIMP no ta pretende di ta perfecto den tur cos cu nan ta 
haci. Tin un capacidad di funcionario publico cu tin cu tene 
cuenta cu ne. Pasobra mas hende no ta haya, segun Gomez- 
Pietersz. Pero por bisa si, cu tin hende capacita pa haci e 
trabao cu mester haci. 
E trabao ta hopi, e volumen di trabao ta grandisimo. 
Sinembargo, cu nan no ta haciendo nada, no ta un comen- 
tario na su luga. 


S 
egun gremio comercial, ta facil pa yega hisa belasting. 
Awo dicon no subi caya y atende cu e cliente mes p’asina 
e por paga su belasting na luga di tuma otro medida. Pero 
director di Departamento di Impuesto, Luenne Gomez-Piet- 
ersz, a comenta cu ta un percepcion cu tin cu no ta subi caya 
y no ta sigui tras dje contribuyentenan cu no ta pagando. E 
no ta kere cu esey t’e caso. 
Si por mira e esfuersonan di e Departamento di Impuesto ta 
haci pa loke ta compliance, por bisa e ora cu ta haciendo nan 
trabou. 


Saca un cobransa cu un boet, na momento cu e cobransa 
no ta paga, un aanmaning ta sali y na momento cu ningun 
hende worry cu e aanmaning, un deurwaarder ta sali y esey 
ta nifica un dwangschrift. 
Loke si ta sosode ta, cu e contribuyente e momento ey ta 
acudi na DIMP pa cera un areglo. Por mira cu e no ta yega 
te na benta publico, pasobra e contribuyente ora haya un 
dwangschrift e ta tuma contacto cu DIMP pa cera un areglo 
of atende cu su debenan, a base di ley. 
No por tuma accion si e termino den ley no a pasa. No t’asina 
cu DIMP tin e protestad a base di ley, cu pa manera saca un 
cobransa awe, mañan ta bin cas y pone un dwangschrift. 
Den ley fiscal, DIMP tin cierto derecho, pero e contribuyente 
tambe tin derecho y tempo di reaccion cu tin cu tene cuenta 


cu ne. 
Den cierto caso tin un proceso mas lihe. Esaki ta den caso 
ora cu un compania bay failliet of un contribuyente tin pensa 
di bandona nos isla y tin debe di belasting, por acelera e 
cobransa di impuesto. Esey ta regla specificamente den ley 
fiscal. 
No t’asina cu ta saca un cobransa y pa su siguiente dia ta 
laga un deurwaarder pone beslag of laga cera un negoshi. 
Tin suficiente tempo p’e contribuyente yega na DIMP y regla 
su asunto di impuesto. 


RECOMENDACION NA LUGA DI BAY MAS AGRESIVO 
E pregunta ta keda dicon tin e recomendacion pa subi belas- 
ting na luga di bay mas agresivo of activo riba esunnan cu no 
ta cumpliendo p’e placa yega caha di gobierno. 
Gomez-Pietersz a agrega cu ta tur dos. Si mira e consehonan 
di CAft, e ta y bahamento di gasto y e subida di BBO di 1% y 
un versterking den compliance. E compliance nunca a baha 
fo’i mesa. Tin un presion enorme sigur cerca DIMP pa percura 
p’e compliance ta up-to-par. 


CAft ta papia di dje, gobierno ta papia di dje, DIMP ta papia 
di dje. Unico cos cu kier scucha ta cu gremio tambe ta papia 
di dje. No ta un trabao solamente di DIMP, pero ta algo cu tin 
cu hacie hunto. 


Luenne Gomez-Pietersz (DIMP) 


E percepcion cu no ta subi caya y cobra belasting ta uno robes 


Luenne Gomez-Pietersz (DIMP): 


Trabou ta wordo haci pasobra 
placa ta drenta caha di Gobierno 

U 
n conseho di Raad van Advies riba presupuesto 2023 
cu gobierno a presenta na Parlamento pa wordo apro- 
ba, ta altamente necesario, segun lider di partido y lider di 
fraccion di MAS, drs Marisol Lopez Tromp. 
Tanto fraccion di MAS, como fraccion di AVP y fraccion di 
Accion21 a dicidi di presenta nan punto di ordo na momento 
cu Presidente di Parlamento a habri e reunion publico, 
caminda tur tres a indica cu nan no ta acepta cu ta bay trata 
un ley di presupuesto 2023, sin cu esaki un conseho di Raad 
van Advies. 
Despues cu henter 10 miembro di oposicion a bandona sala 
di Parlamento, lider di partido MAS, Marisol Lopez Tromp 
a vocifera e punto di bista di su fraccion y tur loke a bin ta 
pasando cu tratamento di presupuesto 2023. 
“Na diferente ocasion nos a splica cu como fraccion di MAS, 
hunto cu henter oposicion, nos a manda un carta den e 
caso aki pa Gobierno y prome cu esaki tambe pa Hulanda. 
Den esaki nos a splica no solamente e mal maneho pero e 
procedura pa presupuesto 2023 a cana y cu e ta carece di 
un advies di den e caso aki di CFT y tambe Raad van Advies, 
cual ta hopi necesario mirando cambionan substancial cu 
gobierno a trece den dje 
Entre otro por menciona aki e parti di kita for di e BTW y bay 
pa 1% di BBO cu pa Januari 2023, ta algo cu tin consecuen- 
cianan grandi y cual nos no ta wak hinca den e presupuesto 
actual. Gobierno no a trece un nota di cambio for di cual nos 
por saca afo pakico gobierno a haci esaki, kico ta e conse- 
cuencianan y apesar cu diferente gremio, gruponan den 
comunidad, ta sclama y ta bisa di tur problemanan cu esaki 
lo por trece cu’ne, manera cu gobierno tin esaki prepara. 
Apesar di esaki nos no a haya den Parlamento ningun spli- 
cacion te cu awe, den un forma formal di parti di e Minister 
di Finansa den e caso aki,” lider di MAS a señala. 
Parlamentario Marisol Lopez Tromp a sigui mustra cu nan 
tin un carta cu nan fraccion a solicita un reunion publico cu 
Minister Xiomara Maduro, caminda nan a pidi pa e manda- 
tario duna un splicacion relaciona cu e decision abrupto di 
gobierno caminda a pidi pa desde Januari 2023, e aumento 
den BBO belasting y nan a pidi Minister Maduro pa bin 
Parlamento y duna Parlamento un splicacion . 
Di e forma aki parlamentarionan di oposicion ta haya e opor- 
tunidad pa haci preguntanan na e minister y den nomber di 
pueblo haya contesta riba tur loke ta tumando luga pero loke 
e minister y su gobierno semper ta haci, ta tene conferencia 
di prensa den Cocolishi of entre cuater muraya caminda 
solamente algun miembro di prensa selecta y asina pueblo 


mes no ta yega na haya contesta riba locual ta su preocu- 
pacionnan. 
“Consecuentemente bo ta haya cu debatenan ta tuma luga 
riba Facebook, den un programa graba pero no den e sala di 
Parlamento caminda e Minister tin cu responsabilisa su mes 
pa su maneho y su decisionnan. Consecuentemente tabatin 
cartanan cu a bay pa gobierno caminda nos a pidi pa CFT 
duna su conseho un bes mas riba e cambionan proponi di 
gobierno y tambe Raad van Advies ya cu esey ta loke nos di 
Parlamento tin cu haya for di organonan independiente pa 
duna nos asina un bista hopi mas cla kico ta e consecuenci- 
anan y kico tur nos tin cu tene cuenta cune. 
Gobierno a hinca su mes den un situacion caminda ya bo no 
por confia nan mas ya cu nan ta bin cu cambionan abrupto, 
decisionnan tuma cu no ta cuadra pa loke ta palabracionnan 
haci cu Hulanda, reforma nan cu nan ta keda hala y hala 
pa futuro. 
Por wak hopi cla den e carta cu nos a haya como contesta 
caminda e esencia ta cu nan ta bo wak pa pueblo paga mas, 
paga cierto belasting mas halto,prijsnan ta subi pero pa 
loke ta recortenan cu nan mes tin cu haci como gobierno, 
den nan presupuesto, nan no ta haci esaki como debe ser 
y no ta carga nan responsabilidad manera ta nan deber di 
haci esaki,” lider di fraccion di MAS, Marisol Lopez Tromp a 
declara. 


Lider di fraccion MAS, drs Marisol Lopez Tromp 


Minister a haci cambio den presupuesto 
sin splicacion of hustificacion 

AWEMainta 
Local 
Diamars, 8 November 2022 


E 
problematica di uzo di sigaria y su consecuencianan pa 
salud ta un problema mundial y diferente pais ta purba 
limita y regula esaki. Aruba conhuntamente cu Pan Ameri- 
can Health Organization (PAHO) siguiendo e strategia ‘Best 
Buy’ di WHO, na aña 2020 a traha un Plan National di Pre- 
vencion cu e meta pa reduci malesanan no transmitibel 
(NCD’s) manera cancer, diabetes, presion halto,malesa di 


curason, obesidad y mas. Un punto hopi importante den e 
plan di prevencion di NCD’s ta e introduccion di un ley pa re- 
gula y limita e uzo di sigaria. 


Pa Salud Publico esaki ta un ley hopi importante, mirando 
cu uzo di sigaria ta dañino no solamente pa e usuario di 
sigaria cu ta rond di 12.6% di e populacion di Aruba riba 
20 aña, pero tambe pa es(nan) cu ta biba of ta den cercania 
continuo di un of mas persona cu ta huma kendenan ta ser 
yama e ‘second hand smoker’. Estudionan a demostra cu 
uzo di sigaria ta hisa e risico di malesanan no transmitibel 
manera cancer di pulmon, cancer di garganta, COPD, malesa 
di curason, diabetes tipo- 2, obesidad y hopi mas pa cual 
motibo introduccion di e ley aki na Aruba tawata di gran 
importancia pa salud di nos pueblo. 


Hala 
rosea 
Libremente, 
Landsverordening 
Beperking 
Tabaksproducten ta na vigor. 
Pa mas informacion Follow nos riba Facebook y/of Instagram, 
subi nos website www.dvg.aw, yama nos na 5224200 of 
e-mail nos na servicio@dvg.aw 


A 
we 8 di november ta celebra dia mundial di radiogra- 
fia, riba e fecha aki ta recorda cu na aña 1895 Wil- 
helm Roentgen a descubri radiacion-X. E descubrimento aki 
a duna un contribucion vital den cuido y salud moderno. 
P’esey riba e dia aki nos ta gradici tur nos profesional medi- 
conan cu ta traha den radiografia, radiologia y/of ta uza ra- 
diacion den nan profesion diario. 
Radiologia ta un departamento hopi importante den cual- 
kier hospital, e ta yuda na diagnostica diferente malesanan 
of fracturanan por medio di imagen. Aruba tin departamento 
di radiologia na HOH como tambe na ImSan. 
Desde 2 di april 2020 ImSan tin su mesun departamento di 
radioterapia caminda ya caba nan a trata mas di 500 pashent 
na Aruba mes. ImSan su team di radioterapia ta consisti di 
12 persona, esaki ta inclui 2 dokter, 2 enfermero/a y 3 labo- 
rant. 
Minister Oduber su maneho di salud publico ta dirigi riba 
mehora e calidad di cuido y servicio pa nos hendenan. E 
departamento di radioterapia ta un vision cu Gobierno di 
Aruba ta comparti, dunando cuido di radioterapia aki na 
Aruba mes ta yuda na crea un plan sostenibel pa Aruba. Ta 
hopi importante pa cuido y salud pa mantene fondonan di 


AZV ta sostenibel pa den futuro. 
Minister Oduber kier uza e dia aki pa conscientisa pueblo 
riba e importancia di tin e departamentonan vital aki den nos 
hospitalnan. Tambe pa curasha hobennan pa haci e estudio 
di radioterapia como cu tin un scarsedad den e profesion 
importante aki. 
Nos ta transformando cuido medico na Aruba pa un miho 
cuido, calidad y servicio. Nos ta tratando mas pashent na 
Aruba mes. Cu accionnan y decisionnan concreto nos ta 
logrando cambionan positivo pa cuido medico na Aruba. 


Dicon un ley cu ta limita uzo di productonan di tabaco na Aruba 


Feliz dia mundial di radiografia, 
ta celebra y trece conscientisacion 

AWEMainta 
Politica 
Diamars, 8 November 2022 


Oposicion ta haci spetakel y busca excuus pa 
no traha 
Minister di Finansa a subraya cu for di dia 12 di 
september caba Gobierno a contesta oposicion 
riba tur nan preocupacion. Te cu awe Gobierno 
no a ricibi ningun reaccion y/o pregunta di 
oposicion riba e carta di Gobierno manda casi 
un luna pasa. P’esey no por tuma oposicion cu 
ta bandona Sala di Parlamento na serio . Mas 
bien por conclui cu oposicion ta haci spetakel pa 
bandona sala pa no asumi nan responsabilidad 
como miembro di Parlamento pa haci nan trabao 
y cumpli cu nan responsabilidad. Presupuesto 
ta e ley di mas importante di Pais Aruba y aki 
oposicion ta scoge pa no contribui. Oposicion 
un bes mas kier bruha tera y ta busca excuus 
pa no traha. Mester bisa cu ultimo añanan ta 
conoci cu e fraccion di AVP no ta gusta traha y 
no ta presenta na Parlamento durante debat- 
enan publico. E lider di oposicion ta conoci pa su 
ausencia largo den Parlamento. Awo por tuma 
nota cu e mala maña aki a contamina demas 
fraccion den oposicion y por mira cu tanto MAS y 
ACCION 21 kier uza e pretexto aki pa no haci nan 
trabao como Parlamentario di Pais Aruba, pero 
si kier sigui cobra sin traha. Mescos cu goberna- 
cion ta un responsabilidad serio, a yega tempo 
pa oposicion tambe asumi nan responsabilidad y 
duna un contribucion serio pa yuda nos Pueblo y 
Pais surpasa e diferente retonan nos dilanti. 


Minister Maduro ta reacciona riba oposicion cu a 
bandona sala durante tratamento di Presupuesto 2023: 
Oposicion no tin argumento 
valido y ta blo haci spetakel 
y busca excuus pa no traha 
D 
ialuna mainta a inicia den Parlamento di Aruba e tratamento di 
Presupuesto 2023. Na inicio di e reunion coalicion den oposicion 
a protesta cu no por trata Presupuesto 2023 pa motibo cu no tin con- 
seho di Raad van Advies y di CAFT riba e cambio den Presupuesto di 
BTW pa BBO. 
E fraccionnan den oposicion no por a presenta un argumento valido 
pa para e reunion y p’esey a dicidi di bandona sala. Minister di Finansa 
Maduro cu tabata den un conferencia di prensa un rato despues di e 
sucedido a reacciona y a trece dilanti cu e argumentonan cu oposicion 
ta trece dilanti no ta valido. Ta blo excuus nan ta busca pa no traha. 
Gobierno a atende cu tur preocupacion di oposicion den e carta di 12 
di september 2022. 


Oposicion a exigi pa ‘trek in’ Presupuesto 2023 
E mandatario a splica cu oposicion di AVP, MAS y Accion 21 a manda 
un carta pa Gobierno dia 5 di september ultimo, den cual nan ta pidi 
pa ‘trek in’ Presupuesto 2023 pa motibo cu falta conseho di Raad van 
Advies y CAFT riba e cambio den Presupuesto 2023 di BTW pa BBO. 
Gobierno a contesta e carta aki dia 12 di september na unda a splica 
y trece aclaracion extenso riba cada punto cu oposicion a trece dilanti 
den nan carta. 


Parlamento ta duna aprobacion pa gasto y no entrada 
Minister di Finansa a splica cu oposicion falta di conocemento pa locual 
ta e Ley di Presupuesto di nos Pais. Segun nos Constitucion, den Ley 
di Presupuesto Parlamento ta duna apoderacion na Gobierno di Aruba 
pa locual ta gastonan cu Gobierno por haci. Pues Gobierno por gasta 
te locual cu Parlamento a duna aprobacion p’e. Riba e gastonan Raad 
van Advies mester duna su conseho. Esaki no ta conta pa entrada 
cu Gobierno ta pronostica. Con Gobierno ta realisa e suma presupu- 
esta of si ta haya mas entrada cu calcula, no cay bou di e aproba- 
cion di Parlamento. Cu a entrega un presupuesto cu entrada calcula di 
BTW of BBO no ta cambia e esencia di e aprobacion di Parlamento pa 
Gobierno haci e gastonan necesario. 


Ora presupuesto ta cla CAFT mester duna conseho 
Pa locual ta CAFT, aki un biaha mas oposicion ta demostra di no tin 
conocemento di e ley di supervision financiero. E ley ta prescribi cu 
despues cu e Presupuesto wordo aproba pa Parlamento di Aruba, 
Gobierno tin cu manda esaki pa CAFT duna su conseho. No ta asina cu 
Gobierno ta obliga di manda e presupuesto pa CAFT prome cu mand’e 
Parlamento, e ta opcional y no obligatorio. Oposicion ta mustra cu nan 
no ta compronde ta con e ley di supervision financiero ta hinca den 
otro. 

AWEMainta 
Deporte 
Diamars, 8 November 2022 


D 
espues di un fin di siman ex- 
citante na Piscina Olympico 
Roly Bisslik na Savaneta, Banco 
di Caribe ta felicita tur hoben cu 
a demostra perseverancia y ex- 
celencia den natacion. For di di- 
abierna te cu diadomingo a tuma 
luga e Aruba Dolphins Invitation- 
al Swimming Competition cu Aru- 
ba Dolphins ta organisando pa 20 
aňa caba. Banco di Caribe tin hopi 
aña ta patrocinando e competen- 
cia, y e aña aki no tabata un ex- 
cepcion. 


Aruba Dolphins a wordo funda na 
aña 1975. E club di natacion ta 
dedica na yuda promove e deporte 
di natacion na Aruba y a bin ta 
haci esaki structuralmente pero 
mas importante ainda, cu hopi 
consistencia. Piscina Olympico 
Roly Bisslik na Savaneta tabata 
escenario pa 105 atleta di Aruba 
Dolphins cu a participa hunto 
cu varios otro clubnan repre- 
sentando Aruba, Boneiro, Corsou 
y Canada. Den fin di siman ultimo 
tabata tin mas cu 225 participante 
y nan famia cu a bin hunto. Esaki 
ta e competencia di natacion di 
mas grandi na Aruba. 


Banco di Caribe ta orguyoso di 
forma parti di e competencia 
internacional aki, ofreciendo e 
hobennan un plataforma unico! 
Riba e imagennan por tuma nota 
di algun ganado hunto cu Sra. 
Sue-lan Liao Jen Marketing Officer 
di Banco di Caribe. Gerencia di 
Banco di Caribe ta masha contento 
di por a patrocina un evento asina 
importante y lo sigui compromete 
na deporte local y particularmente 
nos hobennan. Masha Pabien! 


Banco di Caribe orguyoso patrocinado: 


Aruba Dolphins Invitational Swimming 
Competition un exito rotundo 

AWEMainta 
Comunidad 
Diamars, 8 November 2022 


M 
undialmente, dia internacional di mucha ta wordo con- 
memora riba e fecha di 20 di November. Na Aruba esaki 
no ta diferente, pero loke si ta diferente ta cu na aña 2018, 
Gobierno di Aruba a introduci pa prome biaha e “Siman di 
lantamento di mucha”. E siman aki ta wordo conmemora an- 
ualmente y ta encera un siman den cual ta pone enfasis riba 
con ta lanta muchanan na un manera positivo, pa nan por 
desaroya te cu nan maximo potencial. E ta un siman yena 
cu actividadnan pa mayornan y nan yiunan. E aña aki ta e 
prome lustro, pues ya caba ta di 5 aña cu ta organisa esaki, 
cual no ta un esfuerso di parti di Gobierno di Aruba so, pero 
tambe di diferente organisacionnan no-gubernamental. 


Segun Minister di Husticia y Asuntonan Social Rocco Tjon, 
hopi biaha nos ta papia di e problema so, sinembargo e siman 
aki tin un caracter preventivo pa asina netamente evita 
problemanan. Lantamento di un yiu no ta un tarea facil, un 
yiu no ta bin cu un manual, y ademas di esaki cada mucha 
ta diferente, cual sa ta un reto pa mayornan dicidi cua ta 
e miho manera pa lanta nan yiunan. Na Hulanda un siman 
asina ta yama “Opvoedweek”, y den cuadro di derechonan di 
mucha, tur pais den Reino Hulandes, a compromete nan mes 
pa declara un siman asina tambe den nan pais. Nos meta, 
anualmente, ta pa refleha riba e tarea intensivo di mayornan 
den lantamento di nan yiunan . 


E aña aki Aruba lo celebra e siman di lantamento di mucha 
for di 13 pa 20 di November. E siman aki ta posibel danki 
na e trabou intensivo di e Comision Vision Pedagogico cu ta 
consisti di Centro Hoben y Famia, Wit Gele Kruis, Fundacion 


Pa Nos Muchanan, Fundacion Respeta Mi y Tienda di 
Educacion. Banda di esaki, tambe tin diferente otro organ- 
isacionnan cu ta sostene e vision pedagogico di Aruba cu ta 
pone enfasis riba lanta muchanan di un forma positivo. 


Minister Rocco Tjon: 


Ta bay inicia siman di lantamento di mucha 

AWEMainta 
Comunidad 
Diamars, 8 November 2022 


A 
yera mainta a continua cu e prome evento internacional 
di transporte aereo sostenibel, organisa door di Dutch 
Caribbean Cooperation of Airports’s: - A Flight to the Fu- 
ture - na Hyatt Regency Resort Spa & Casino Aruba. Minister 
di Transporte, Integridad, Naturalesa y Asuntonan di adulto 
mayor Ursell Arends, director General di Aviacion y Asunto 
Maritimo di e Ministerio di Infrastructura y Administracion di 
Awa di Hulanda y alabes Presidente di DCCA y CEO di Aruba 
Airport Authority, Joost Meijs a ricibi e participantenan pre- 
sente y esunnan cu a atende di forma virtual. 


Tema principal durante e prome dia tabata “Discovering 
the undiscovered focusing on the future of Sustainable 
Aviation”. E discurso di apertura tabata den man di Jorge 
Rosillo di Corporación América y CEO di Cargo Terminal of 
Ecuador, TCE and the Galapagos Ecological Airport, cu ta 
e prome aeropuerto ecologico di mundo. Rafael Echevarne, 
Director General di Airports Council International of the Latin 
America and Caribbean y Marieke Smit, Program Manager 
Sustainable Aviation na e Ministerio di Infrastructura y 
Maneho di Awa di Hulanda tambe a haci un presentacion 
tocante e roadmap pa e-flight. 


Un momento historico durante e evento aki tabata e compro- 
miso cu e ‘Memorandum of Understanding’ (MOU) entre e 
seis islanan di Caribe Hulandes, Hulanda, e seis aeropuer- 
tonan di Caribe Hulandes y Dutch Association of Airports 
(NVL). E MOU ta empodera principalmente e islanan aki 


pa explora y establece conectividad aereo accesibel entre 
Corsou, Aruba, St. Maarten, Bonaire, St. Eustatius y Saba 
y mas specificamente pa explora y stimula e uzo di energia 
emission-free pa por ehecuta conectividad aereo. 


Un total di 15 dignatario procedente for di seis isla y 
Hulanda a firma e MOU y a acorda pa forma un comite di 
directiva y un grupo di accion cu lo traha un Joint Business 
Plan tocante con lo por establece esaki. Lo entrega e busi- 
ness plan denter di e siguiente shete luna despues di firma 
e MOU. 


Durante e proximo dianan di e conferencia lo concentra riba 
diferente tema interesante y importante di sostenibilidad, 
algun di e temanan principal: 
“Built for Experience” enfocando riba turismo sostenibel 
“Pushing the limits” enfocando riba e operacionnan pa un 
aeropuerto sostenibel 
“Reality Check” enfocando riba investigacionnan andando y 
inversionnan 
“Connecting Generations” dunando e comunidad un opor- 
tunidad pa experiencia e Pipistrel Velis Electro di cerca. 


Ainda tin posibilidad pa registra y atende e evento aki di 
manera virtual cu lo ta transmiti “live” a traves di www. 
dccaairports.com/live di 7 pa 11 di november 2022. Pa mas 
informacion tocante e evento y pa por registra participacion 
virtual, por bishita e website www.dccaairports.com. 


Memorandum of Understanding firma 
entre Caribe Hulandes, e islanan y Hulanda 


Diferente partido ta comparti un vision di con pa mehora e conectividad entre 
islanan dor di hacie menos costoso, mas eficiente y mas sostenibel 

AWEMainta 
Comunidad 

S 
iman pasa a tuma luga un con- 
ferencia organisa pa World Bank 
y otro organisacionnan internacional, 
den cual a trata e tema di preparacion y 
resiliencia di paisnan den region di Ca- 
ribe den caso di calamidad of desaster 
y capacidad financiero pa atende cu es- 
aki. Bureau Rampenbetsrijding Aruba 
(BRA) a atende e conferencia aki como 
parti di e delegacion di Aruba y como 
e instancia cu tin e responsabilidad pa 
prepara Aruba den caso di cualkier de- 
saster. Den cuadro di esaki a tuma luga 
un excursion pa cual BRA a prepara un 
“Tier-2 commanding control” pa World 
Bank por haya un bista di e capacidad 
cu Aruba tin te cu aworaki pa responde 
den caso di un incidente. 


Director di BRA Rino Hermans a splica 
cu a prepara e setup cu ta yama 
“Tier-2 commanding control” cual ta 
wordo uza den caso di un incidente 
grandi. A scoge Santa Rosa pa realisa 
e setup pa asina esnan di World Bank 
por wak e capacidad cu Aruba tin te 
cu aworaki pa responde den caso di 
un incidente grandi. E setup ta tuma 
luga den 40 minuut pa ta operacional 
y cu por atende victima. Sr. Hermans 
a sigui splica cu Manera cu ta conoci, 
Aruba su economia ta chikito. Esaki ta 
haci cu mas lihe cu por recupera for di 
un incidente ta mas lihe e economia ta 
cuminsa draai. 


“Mi ta kere cu esnan di World Bank 
lo keda impresiona di e capacidad cu 
Aruba tin te cu aworaki basa riba propio 
forsa. Awo nos ta bay negocia di kico 
mas nan por sostene Aruba cu ne, pa 
por sigui fortifica nos capacidad logis- 
tico. Pa Aruba por responde y recobra 
economia hopi mas lihe den caso di 
cualkier evento grandi cu sosode cu ta 
impacta nos mobilidad,” sr. Hermans a 
termina bisando. 


BRA a demostra World Bank e capacidad di 
Aruba pa responde den caso di calamidad 


Den cuadro di conferencia tocante preparacion y resiliencia den caso di desaster 

AWEMainta 
Comunidad 
Diamars, 8 November 2022 


A 
ruba Doet, e accion boluntario mas grandi di 
Aruba, ta anuncia cu e website www.arubadoet. 
com ta actualisa pa bo registra bo proyecto pa Aru- 
ba Doet 2023. 
E fecha pa e siguiente edicion lo ta diabierna 10 y 
diasabra 11 di maart 2023. 
CEDE Aruba, den cooperacion cu Oranje Fonds, lo ta 
organisando Aruba Doet pa di 11 
aña consecutivamente! Esaki ta un otro oportunidad 
pa organisacionnan social eherce un trabou pa of 
organisa actividadnan social pa nan grupo specifico 
cu ayudo di boluntarionan. Proyectonan manera 
verf muraya, duna un luga di recreacion pa mucha 
un facelift, organisa un actividad pa hende grandi of 
traha un heki nobo na un animal shelter. 


E organisacionnan cu registra prome cu e Early Doeti 
Deadline, cua fecha ta dialuna 12 di december, lo 
ricibi un regalo chikito como gradicimento pa nan 
boluntario. Ora di registra trempan ta duna mas 
oportunidad di ricibi e cantidad di boluntario cu e 
proyecto tin mester pa wordo realisa. 
Tambe e ta yuda e team di Aruba Doet pa organisa un 
evento exitoso. E ultimo dia pa inscribi un proyecto 
ta dialuna 23 di januari. 


Tur organisacion cu kier registra mester tene na 
cuenta cu e fondo total cu ta wordo suministra pa 
haci un proyecto cu ta wordo subsidia dor di Oranje 
Fonds di Hulanda lo ta menos. E motibo ta di e 
cambio monetario (koers). Tur esakinan ta motibo 
valido pa no warda te ultimo momento pa registra 
un proyecto. 
Fundacionnan, scolnan, scouting clubnan, organ- 
isacionnan deportivo, Centronan di Bario cu kier 
registra un proyecto por haci esaki via e website 
www.arubadoet.com. Pa mas informacion por manda 
WhatsApp of yama Aruba Doet na 561 1644. 


Bo participacion na Aruba Doet ta duna e isla un 
impulso positivo. Organisacionnan cu ta participa 
sa cu si nan kier logra metanan pa proyectonan 
cu esaki no lo sosode sin ayudo di boluntario, mas 
ainda mirando cu e ta un evento cu duracion di dos 
dia cu ta wordo haci cu hopi animo y cu yen di inspi- 
racion pa tur! 
Boso ta cla? No keda afo. Registra bo proyecto awo! 


Aruba Doet ta cla pa ricibi 
registracion di proyecto pa 2023 


15 


AWEMainta 

N 
ovember ta un luna importante 
caminda nos ta para keto pa cor- 
da riba e bienestar di nos muchan- 
an durante e luna di Derechonan di 
mucha. Fundacion Pa Nos Muchan- 
an ta traha henter aña pa promove e 
derechonan di mucha, por medio di 
brinda sosten na tur esnan cu ta tra- 
ha y lanta mucha diariamente. 


Diamars dia 1 di november, Stichting 
Katholiek Onderwijs Aruba (SKOA) 
a tene nan ‘bezinningsdag’ pa nan 
personal. Den cuadro di e fecha 
importante aki, Fundacion Pa Nos 
Muchanan a colabora cu SKOA pa 
Brinda informacion y tools na e 
‘interne begeleiders’ y trahadonan 
social di SKOA pa un mainta di infor- 
macion tocante e tema di comporta- 
cion di mucha. 
Durante e mainta aki, esnan presente 
a haya e oportunidad pa siña, recorda 
y compronde kico precisamente 
comportacion di mucha ta encera 
y kico ta influencia esaki. E mainta 
tawata uno interactivo y exitoso. E 
‘interne begeleiders’ y trahadornan 
social a ricibi e espacio pa comparti 
nan mesun experiencia na scol pa cu 
e comportacion di nan alumnonan. 


Alabes, e participantenan por a inter- 
cambia nan ideanan y opinionnan pa 
cu e tema di comportacion di mucha. 
E meta di e charla locual tawata pa 
trece conscientisacion na e ‘interne 
begeleiders’ y trahadonan social di 
SKOA tocante e comportacion di un 
mucha y locual por influencia esaki a 
wordo realisa exitosamente. 


Nos di Fundacion Pa Nos Muchanan 
kier a yama SKOA un bes mas masha 
danki pa e oportunidad pa colabora 
durante nan ‘bezinningsdag’ 2022. 


Charla di Fundacion Pa Nos Muchanan: 


Comportacion di mucha 


Kico ta influencia esaki? 

D 
iabierna ultimo a ranca sali e Dutch-Antillean-South American (DAS) 
Clinic Medical Congress den e ballroom di Alhambra Casino. 


Esaki ya caba ta e di 12 edicion unda cu a invita mediconan, special- 
istanan, enfermerianan, praktijkondersteuners huisarts (POH’ers), fisioter- 
apistanan y farmacianan local y internacional manera di Corsou, Boneiro, 
Surinam, Hulanda y demas paisnan interesa pa asisti na esaki. 


Un congreso unda a tene diferente charla como tambe workshopnan 
di lo ultimo den e mundo medico. Minister Arends tabata tin e honor di 
por a habri e conferencia aki den un sala completamente yen cu repre- 
sentantenan di diferente pais di nos region y profesionalnan Arubiano. 
Ta aplaudi esfuersonan pa intercambia conocemento cu lo yuda hisa e 
calidad di servicio cu nos profesionalnan den cuido ta duna, specialmente 
den conexion cu e embehecimento di nos poblacion cual CBS ta proyecta 
cu pa 2026, 30% di nos poblacion lo ta adulto mayor. 


Como Minister di Adulto Mayor, Sr. Ursell Arends ta gradici Hospital Horacio 
Oduber pa organisa e conferencia y tur e expertonan pa comparti nan 
conocemento y experiencia pa asina nos por sigui enfoca riba desaroyo 
innovativo den e mundo medico. 


Minister Ursell Arends: 


DAS Clinic Medical Congress cu 
e ultimo innovacion den cuido 


R 
ecientemente e management team di Aruba Beach Club 
a sigui un curso Time Management cu a wordo presen- 
ta pa B & P Interface Training and Consultancy. Den e curso 
a focus riba con pa plania, pone prioridad, tipnan practico 
y con pa haci uzo di bo tempo na trabao. Gerencia di Aru- 
ba Beach Club ta kere den inverti den Curso pa empleado y 
pa e motibo aki nan ta percura pa nan empleado nan ricibi 
curso riba un variedad di tereno cu ta relata na nan trabao. 
Upgrading di un empleado ta un inversion den mehoracion 
continuo di bo servicio na cliente. 


E participantenan a siña den un forma hopi practico con 
pa : 
• Establece nan meta  y con pa dedica tempo pa logra esaki ; 
• Analisa e manera con pa sua nan tempo regularmente ; 
• Plania nan tarea na trabao y nan deseo nan personal ; 
• Stipula prioridad den trabao, kico nan mes por haci y kico 
por wordo delega na otro empleado ; 


Es nan cu a gradua pa e curso aki ta: 
Lisseth Urbina-Gomes, Maria Britten-Rios, Fredy Cuervo, 
Donald Pieters, Pablo Miranda Lausett, Leoncia Vrolijk, 
Elizabeth Kock, Ida Pieternella-Brete, Liza van der Linden y 
Jonathan Medina. 


B & P Interface Training kier a extende un palabra di felici- 
tacion na tur es nan cu a gradua y desea nan hopi exito den 
nan trabao. 


Management Team di Aruba Beach Club ta sigui 
curso Time Management cu B & P Interface Training 

A 
ña pasa Ester su tata a bay sosega di un manera ine- 
spera y esaki a causa Ester pa pensa hopi riba bida y 
e tempo cu nos por pasa cu nos sernan keri. E tawata hopi 
doloroso pa perde un persona cu bo ta stima hopi. Un per- 
sona cu bo ta pasa semper bon cu n’e y cu semper t’ey pa 
bo. E tawata un proceso hopi duro, pero Ester ta hopi agra- 
decido na nos Creador cu a dun’e un pas y e conviccion cu 
e lo wak su tata bek. Cu e cantica aki Ester kier transmiti cu 
den bida por tin momento hopi doloroso, pero pa nunca no 
perde speransa, nos por supera tur cos cu e yudansa di nos 
Creador. 


Ken ta Ester Santos? 
Ester a nace na Spijkenisse, Rotterdam (Hulanda) y ta bin 
di un famia di Tanki Leendert y Savaneta, y su tata ta di Rio 
de Janeiro, Brazil. For di chikito Ester a lanta na Aruba y 
semper a gusta canta. El a yega di participa na varios conci- 
erto gospel y tambe actividadnan cultural. Ester a studia 
Bedrijfseconomie na Universidad di Aruba y a traha den 
e ramo aki pa varios aña, pero semper Ester a keda cu su 
pasion pa musica. 


Mensahe pa Aruba 
Prome cu aña 2022 cera, Ester kier invita pueblo di Aruba 
pa tuma un momento pa reflexiona y gradici tur esnan cu 
ta den nos bida y pa para keto un rato y enfoca riba kico ta 
berdaderamente importante den bida. Hopi bes nos por ta 
ocupa cu hopi cosnan y nos no ta para keto y pensa cu un 
dia nos no lo t’ey riba e mundo aki mas. Kico ta berdadera- 
mente importante den bida? Nos tin cu balora tur momento 
cu nos tin cu nos sernan keri. No ‘take for granted’ locual cu 
nos tin y sea semper agradecido pa tur cos. E mensahe final 
cu Ester kier comparti ta: “ban biba un bida cu amor, pordon 
y respet pa nos mes y pa nos prohimo”. 


Gradicimento 
Ester kier gradici tur esnan cu a forma parti di e bunita 
proyecto aki: 


Prome areglista di e cantica: Johnny Croes 
Music Producer: Maikol L. Medina, mihor conoci como Mikidrums 
Audio Engineering & vocal arrangement: Miguel Genser 
Revision di ortografia na Papiamento: Joyce Perreira 
Video Director: Levy Geerman cu su team di Povi-tree 
Project Coordinator: BeXx Aruba 
Actors: Eric & Aryelah Croes 
Locations: Butterfly Farm Aruba & sala na cas di 
Sra. Madeleine Giron-Kelkboom y Sr. Juan Giron 


Alabes e kier gradici su casa, famia y amistadnan pa tur e 
apoyo cu a wordo duna na dje. Finalmente Ester kier gradici 
e Creador pa e tata cu El a dun’e. Un tata cu semper a duna 
hopi amor, cariño y guia. 


Por sigui Ester Santos riba e siguiente medionan: 
Facebook: 
www.facebook.com/music.estersantos 
YouTube: 
www.youtube.com/channel/UCcbMMmLRHRlTgbvjhGxNQ5g 
Instagram: 
@estersantos.music 


Ester Santos ta lansa su prome cancion 
y video clip titula “Mi lo wak e bek” 

D 
iabierna 4 di november, Buki di Pret 
a pone tur su patrocinadonan y or- 
ganisacionnan cu a participa durante e 
2ndo edicion di Buki di Pret durante un 
recepcion festivo na la Quinta del Car- 
men den ‘spotlight’. E aña aki, 9.000 
muchanan di scol por a disfruta di mas 
di 60 diferente actividadnan riba e isla 
pa medio di nan Buki. 


“Nos ta hopi agradecido pa boso 
participacion y espirito comunitario 
pa cu e Buki di Pret na Aruba. Danki na 
boso actividadnan, nos por a ofrece un 
vakantie grandi yen di diberticion pa 
hopi mucha cu di un otro manera lo no 
tabata posibel.” Kitty van der Knaap, 
e iniciado, a bisa den su discurso di 
gradicimento. 


Durante e reunion, e ekipo tras di Buki 
di Pret no solamente a wak bek pa 
recorda e exito di zomer pasa, sino 
tambe wak pa futuro, encuanto e di 3 
edicion di Buki di Pret: “Naturalmente, 
nos ta spera di topa otro bek e aña 
binidero den nos buki y duna bon bini 
na hopi mas organisacion”. 
E encuentro festivo a wordo patrocina 
den su totalidad pa Mr Green Aruba y 
Quinta del Carmen. Divino, H&H y Arion 
a patrocina e biñanan. 


Un buki gratis cu actividadnan y oferta 
pa mucha 
Buki di Pret ta un buki gratis yen di activ- 
idadnan y oferta dibertido, sorpren- 
dente y educativo, valido durante 
vakantie grandi, specialmente pa e 
muchanan di scol primario na Aruba. 
E zomer pasa, nos calendario di activi- 
dadnan tabata tin mas di 100 momen- 
tonan di diversion durante vakantie 
grandi. Hasta 4.000 uzo di e Buki di 
Pret a wordo realisa pa e muchanan di 
Aruba durante e vakantie grandi. 


Mas diversion cu ta posibel durante 
vakantie grandi 
E obhetivo di Buki di Pret ta pa ofrece 
un cantidad grandi di mucha na Aruba 
entre 6 y 13 aña un temporada di 
vakantie grandi dibertido. E buki ta 
ofrece un variedad enorme di activi- 
dadnan: desde deportenan y momen- 
tonan relahante te cu actividadnan 
creativo y educativo. Tambe tin activ- 
idadnan cu animalnan y ofertanan di 
cuminda y bebida. 


Sin organisacionnan y asociacionnan 
local, no tin buki! 
E empresarionan, organisacionnan, 
fundacionnan y e asociacionnan di 


Aruba por participa cu un ayudo finan- 
ciero chikito y organisa un actividad 
atractivo y accesibel pa tur hende. 


Banda di e organisacionnan activo aki, 
Buki di Pret tambe ta ricibi e apoyo di 
varios patrocinadonan. 


E organisacionnan cu tambe kier 
contribui na Buki di Pret 2023 ta keda 
cordialmente invita pa tuma contacto 
cu e iniciadonan via di: aruba@bukidi- 
pret.com 


Para mas informacion tocante Buki di 
Pret, bishita: www.facebook.com/buki- 
dipretaruba 


Buki di pret 
Buki di pret ta gradici Aruba 
durante un reunion festivo 

D 
urante weekend Minister Arends cu ta encarga cu 
transporte a presencia un momento historico ora 
Aruba ta bira e prome pais den region Caribe cu ta haci 
un vuelo cu un avion electrico. 


Como inicio di e congreso di Dutch Caribbean Cooperation 
of Airports “Flight to the Future”, unda representantenan 
di tur seis isla den reino a bini hunto pa comparti cono- 
cemento y dialoga riba un futuro sostenibel di aviacion 
pa asina considera alternativa pa reenforsa e conexion 
aereo entre islanan den Reino Hulandes cu bista riba 
baha gasto y emision. 


“E tabata un honor di por a haci e prome vuelo electrico 
den Caribe”, Minister Arends a cuminsa ta bisa, “Awe nos 
por wak cu e soño di por biaha den un forma sostenibel 
ta mas cerca cu nos ta kere y awe Aruba ta posiciona 
su mes como lider riba mapa mundial cu e prome vuelo 
aki”. 


Minister Arends ta gradici autoridadnan di aviacion civil 
di islanan den Reino Hulandes pa nan rol extraordinario 
pa acelera e vision pa un alternativa sostenibel den trans- 
porte aereo. Tambe na coleganan minister cu ta sostene 
e esfuersonan nan aki cu enfoke riba sostenibilidad. 


Invitacion ta bay na pueblo henter pa pasa admira e avion 
electrico na e International Jet Hangar na Aeropuerto 
International Reina Beatrix. 


Minister Ursell Arends: 
Minister Ursell Arends: 


minister di Transporte ta haci e 
minister di Transporte ta haci e 


prome vuelo riba e avion electrico 
prome vuelo riba e avion electrico 

T 
rabou cual mi ta stima, no p’e tra- 
bou riba su mes pero p’e trabou 
cual mester wordo haci. Si tur hende 
bisa lag’e pa otro haci, e ora niun hen- 
de ta haci algo. Mi ta considera esaki e 
ora tambe como mi deber - BOY ECURY- 
E proyecto BUSCANDO BOY, lansa na 
februari di e aña aki, a yega su final cu 
e develacion di un Mural y un Obra di 
teatro dedica na Boy Ecury. 
E proyecto ta un homenahe transna- 
cional p’e hoben heroe di Aruba cu a 
duna su bida dia 6 di november 1944 
pa libertad di Aruba y Hulanda. Un ho- 
ben extremadamente balente y inte- 
gro cu te awendia ta un ehempel pa 
nos tur. 
Stichting Cultuurparticipatie a nota e 
falta di un mural dedica na nos propio 
heroe di Segunda Guerra Mundial y asi- 
na hunto cu Colegio San Antonio, Filo- 
mena College Mavo, Muchila Creativo, 
MBO Media Collge Amsterdam, Monu- 
mentenfonds Aruba, a bay en busca di 
Boy. 
Durante e proyecto aki e alumnonan 
a investiga e archivo digital di famia 
Ecury. E archivo aki a keda digitalisa pa 
Archivo Nacional Aruba y Nederlands 
instituut voor oorlogsdocumentatie. E 
investigacion aki a forma e base pa nan 
expresion creativo den workshopnan di 
teatro, poesia y arte visual. 
E artista Esmeralda Kelly a crea un 
mural riba e muraya na Filomena 
College, inspira pa e ideanan di e 
studiantenan 
durante 
nan 
work- 
shopnan bou di direccion di Esmeralda 
Kelly y Rudberth Wolff. Den presencia 
di Gobernador di Aruba, sr. Alfonso 
Boekhoudt, Minister di Cultura, Minister 
di Enseñansa, y algun miembro di famia 
Ecury, a devela e bunita mural aki. 
Seguidamente e invitadonan a dirigi 
nan mes na escenario principal di 


Aruba Art Fair caminda e studiantenan 
di Colegio San Antonio a presenta un 
tableau vivant cu acompañamento 
musical di alumno y maestronan di 
Muchila Creativo. 
A crea e tableau vivant aki dedica na 
Boy Ecury hunto cu nan coachnan di 
teatro Lupita Bernabela y Jhon Freddy 
Montoya. 


Studiantenan di MBO Mediacollege 
Amsterdam cu a bin Aruba pa e final 
di e proyecto lo traha un documentario 
cortico di e proyecto y tambe a haci 
presentacion na e alumnonan pa asina 
comparti un tiki di e resultado di nan 
investigacion tocante Boy Ecury. 
Publico lo por admira e obranan di e 
alumnonan di Filomena College na 
Biblioteca San Nicolas. 
Un aña extraordinario di cooperacion 
transnacional pa comparti y honra 
nos heroe nacional di Segunda Guerra 
Mundial, BOY ECURY, y asina reflex- 
iona hunto tocante nos propio curashi, 
e heroenan di awendia y nan lucha 
contra exclusion, crueldad y racismo. 


OPZOEK NAAR BOY tabata posibel danki 
na Fonds voor Cultuurparticipatie, 
Gemeente Amsterdam y Departamento 
di Cultura Aruba. 


Proyecto BUSCANDO BOY 
BUSCANDO BOY a yega su final 

N 
ovember ta conoci pa ta e luna unda ta duna mas at- 
encion y contenido na loke ta encera Derecho di Mucha 
na Aruba. P’esey mes e team dinamico di Codigo di Protec- 
cion di Aruba; Sue Ann Ras, Coordinador Nacional CdP y 
kwartiermaker Departamento di Mucha y Hoben; Jullie-Ann 
Thode, lider di proyecto Enseñansa; Laura Rumahloine, lider 
di proyecto Salubridad y Efraim Suurendonk, lider di proyec- 
to Social y Centronan di Cuido, a prepara un programa rel- 
evante y al caso relaciona cu e trayecto di Codigo di Protec- 
cion na Aruba. 


For di 2019 Gobierno di Aruba a cuminsa na desaroya e 
implementacion di Codigo di Proteccion y e iniciativa aki 
tabata parti di e Sociaal Crisis Plan. A traha un structura di 
trayecto cu e 4 ministerionan: Salubridad – Social – Husticia 
y Enseñansa y a traha riba un miho colaboracion, structura 
y ehecucion di e casonan cu Bureau Sostenemi, como nos 
Advies en Meldpunt Kindermishandeling (AMK). Den cuadro 
di esaki a pidi UNICEF NL pa brinda sosten tecnico den 
fortalece y crea un “kind beschermingssysteem”na Aruba. 


Na comienso di 2021 a bin cu contacto entre gobierno di 
Corsou, SOAW y UNICEF NL cu e mesun pregunta, pues 
pa nan tambe haya sosten tecnico, pa inicia nan trayecto 
di implementacion y desaroyo di un Codigo di Proteccion. 
Corsou a inicia e trayecto, adoptando e nomber cu Aruba 
a scoge, esta Codigo di Proteccion y no Meldcode, mirando 
e tremendo acogida positivo cu esaki a haya den region y 
Hulanda. 


Dia 2 di november 2022 e team di Codigo di Proteccion Aruba 


a ricibi bishita di trabou di e delegacion di e team ‘Kodigo 
di Protekshon Korsou’, cu tabata consisti di: Sra. Miosotis 
Yearwood, Ministerio SOAW; Sra. Corinne Molis, Ministerio 
SOAW; Sra. Elly Hellings, landelijk coordinator “Kodigo di 
Protekshon”; Sra. Indra Melfor, Ministerio OWSC; Sr. Carlos 
Brazil, Ministerio OWSC; Sr. Erel Everitz, Ministerio SOAW; 
Sra. Naphtaly Boerleider, Ministerio GMN 


E bishita laboral aki tabatin como meta: 
Intercambia conocemento y experiencia di Aruba su trayecto 
y desaroyo di CdP; 
“The do’s and don’t’s” y e experiencianan di e team di CdP 
di Aruba; 
Elabora riba e planificacion y e posibilidad di sosten for di 
DMH pa Corsou den henter e proceso di desaroyo y imple- 
mentacion na Corsou. 
Comparti e informacionnan relevante relaciona cu e CdP su 
facetanan. 
Den e parti di merdia por a conta cu participacion di algun 
Supervisor di Codigo for di diferente sector di Aruba, cu 
a brinda e delegacion di Corsou un bon splicacion di nan 
tarea como Supervisor di Codigo dentro di nan instancia/ 
Departamento y kico mas lo sigui sosode den e proximo 
añanan. Tur esaki ta pa garantisa y salvaguardia un decreto 
nacional cu ta sumamente importante pa prevencion y bien- 
estar general di nos muchanan na Aruba. 
E team di Codigo di Proteccion ta sumamente contento y 
orguyoso cu nan logronan relaciona cu implementacion di 
CdP na Aruba. Y alabes ta sumamente satisfecho cu nos 
por a comparti e experiencia y conocemento cu e team di 
Corsou, cu ta inicia nan trayecto. 


Departamento di Mucha y Hoben tabata anfitrion: 


Team di Codigo di Proteccion Aruba 
compartiendo experiencia y experticio 


Riba e trayecto di implementacion Codigo di Proteccion 

Minister Maduro tabata presente na 
Aruba Art Fair 2022 su Artfashion show 


‘Climate meets Fashion’ 


D 
en e siman di Aruba Art Fair 2022, Min- 
ister Maduro di Cultura tabata presente 
na e ‘fashion show’ ‘Climate meets Fashion’. 
Un show na unda cu diseñador- y talenton- 
an local como tambe internacional a sa di 
luci den Caya Principal di San Nicolas cu a 
fungi como pasarela pa e evento unico aki. 


Durante e show a pone enfasis riba e impor- 
tancia di cuida nos medio ambiente. Esaki a 
duna e anochi aki un balor agrega mirando 
cu e parti aki ta hopi importante pa nos 
como pais y mundo henter bira mas consci- 
ente di dje. Nos mundo ta cambiando y nos 
como isla chikito tambe ta sinti e efectonan 
di e cambio aki. Ta p’esey ta asina impor- 
tante pa para keto y bira mas consciente 
di e cuido cu nos medio ambiente ta rekeri 
pa asina nos por preserva nos isla pa nos 
como habitante, pero tambe pa esnan cu ta 
bishita nos. 


Minister Maduro ta gradici sr. Tito Bolivar 
y full e team di Aruba Art Fair 2022 pa e 
bunita organisacion di e show di moda y tur 
actividad den e siman na unda arte y cultura 
a domina den e cayanan di San Nicolas. 
Masha danki pa kere den Aruba. 

L 
una di november a drenta y Depar- 
tamento di Mucha y Hoben (DMH) 
a ranca sali cu diferente presentacion 
inspirativo y educativo, poniendo enfa- 
sis y enfoke riba e luna cu ta promove y 
duna contenido real na; Derecho di Nos 
Mucha y Hoben na Aruba. 


Dia 1 di november, lider di proyecto 
pa sector di enseñansa, Jullie-Ann 
Kraaijkamp Thode a haci un presenta- 
cion di Codigo di Proteccion (CdP) na e 
futuro maestronan di Aruba, di klas 2 y 
3 di IPA. Codigo di Proteccion ta un di e 
articulonan di e Tratado Internacional di 
Derecho di Mucha, esta articulo 19, cu 
ta boga pa pais Aruba tin un sistema di 
proteccion y siguridad cu cada mucha y 
hoben tin derecho riba dje. E presenta- 
cion aki tabata posibel, danki na e inici- 
ativa como peticion special di e team 
di docente di IPA; Darelyne Maduro, 
Marise Maduro y Gyseth Nuesch, cu ta 
mira e importancia pa e studiantenan 
tin conocemento di e contenido di e 
decreto nacional: Codigo di Proteccion. 
Tabatin participacion di alrededor di 30 
studiante. 
Banda di haya e conocemento di e 
contenido di Codigo di Proteccion, a 
percura pa brinda mas herment di cono- 
cemento tocante kico tur un maestro 
mester atende y tene cuenta cu ne den 
nan futuro profesion. E studiantenan a 
participa activamente y tabata lansa 
nan preguntanan critico, manera; ‘Kico 
ta e posibel peliger y/of menasa cu nan 
por encontra, na momento cu nan tin 
sospecho di abuso di mucha den klas. 


E ambiente tabata uno habri, unda a 
logra comparti varios sugerencia facil 
y practico, tocante con por señala 
concretamente den e tipo di situacion 
di peliger y/of menasa. Tambe a duna 
sugerencia tocante algun tipnan prac- 
tico, tocante con por atende y ehecuta 
combersacion mas desafiante cu e 
mayornan en cuestion. Na final por a 


conclui cu e mainta tabata uno suma- 
mente exitoso y cu a habri caminda 
pa sigui traha hunto, na un contenido 
hopi mas concreto y duradero den e 
curiculo di IPA. Esaki ta netamente e 
pasonan necesario cu mester cuminsa 


pone, pa garantisa y salvaguardia 
conhuntamente e decreto nacional di 
Codigo di Proteccion, cu ta traha na un 
forma structural, uniforme y nacional 
riba prevencion di abuso y/of maltrato 
di mucha y hoben. 


DMH poniendo e prome pasonan pa Codigo di 
Proteccion haya un luga den curiculo di IPA den futuro 

S 
ome will say it’s a hidden gem, oth- 
ers will keep the location secret. Fact 
is, Aruba is since Friday, November 4th a 
high-standard nightclub richer. HIDDEN is 
a new concept that in one night already 
has set its mark on Aruba’s nightlife. 


For weeks there was quite a buzz about 
HIDDEN. No one really knew what it was 
about and what to expect. Closer to the 
openings night it became clear that it is a 
nightclub with an international flair. As the 
name suggests, the location was secre- 
tive till the last moment when merely land 
coordinates were shared in a personal 
email invitation that was sent to the ones 
who signed up for opening night on their 
website 
(hiddenaruba.com). 
HIDDEN 
Nightclub is located in the parking alley 
of Arawak Garden in Palm Beach, and 
the location underwent a stunning trans- 
formation. At the entrance, there was a 
line for partygoers with a personal invi- 
tation and a line for spontaneous walk-in 
guests. Security was tight, as you might 
expect from a prestigious nightclub, wrist- 
bands were fitted and a welcome glass 
of Moët et Chandon champagne handed 
to all visitors. The entrance is nothing 
more than spectacular with world famous 
DJ’s looking down on you and fireworks 
on the roof, but certain elements need 
to remain a surprise. Once inside, it is 
surprisingly specious, and you are imme- 
diately embraced by a cozy club atmo- 
sphere, a hypermodern lightshow, and 
popular beats. There is so much more to 
say about this place, however, some things 
should stay a secret and hidden. You can 
always find out and experience it yourself. 
Just as they say: once you’re in, you’re in! 


HIDDEN is open as of 8pm from Wednesday 
through Sunday. There is no cover charge, 
the dress code is casual chic, the minimum 
age for entry is 21 years and the door poli- 
cies are strict. When looking for a good 
time in Palm Beach, HIDDEN is absolutely 
the place to be… if you can find it. It is 
hidden after all. 


Spectacular opening night for nightclub HIDDEN 

WILLEMSTAD/ROTTERDAM - Un tribuna civil na 
Rotterdam a anula e retiro ‘op staandevoet’ cu un muhe 
Curasoleño a haya cerca e compania caminda e ta traha na 
Hulanda pasobra el a meld malo pero no a bay controla y 
examina na dokter mientras cu el a bin Corsou bin atende 
asuntonan personal. 


E compania a tuma e YDK den servicio pa cuater luna dia 21 
di september aña pasa y despues di periodo di prueba el a 
drenta en servicio permanente pero nan no a firma nada. 
E tabatin un salario di € 1.900,00 bruto pa luna cu prima di 
8% pa vakantie. 


Confiansa mutuo 
E contract ta bisa cu e no mag traha pa tercer companianan 
ni pa su propio cuenta sin permit dje compania. 
Fayo cu e regla aki ta encera cu e tin cu paga un boet di 
7500 Euro pa cada violacion y pa cada dia adicional ta subi 
e boet cu 250 Euro pa dia. 
E tabatin compensacion pa cubri su gasto di transporte di 
cas pa trabou pa dia y gasto di trein y tram tambe pa bay 
trabou y cas. 
Dia 12 di october aña pasa e compania a anda un e-mail pe 
Curasoleño pa reclam’é cu e tabata laat pa trabou riba tal y 
tal y tal y tal fecha. 


Nan a reclam’é tambe cu riba diferente otro dia el a yega 
laat sin duna cuenta y rason pero apesar cu el a haya adver- 
tencia verbal el a sigui bin laat pa cual el a haya un prome 
advertencia verbal. 


Nan ta conta cu e yegamento laat y keda sin traha a caba y 
cu e lo comporta su mes cu disciplina den forma di conse- 
cuencia pasa su trabou. 
Dia 15 di november el a meld malo y despues di a papia cu 
dokter di compania februari di 2022, 
a traha un cita cu e dokter pa 15 di februari pa analisa ki ta 
pasa. 


E dokter a constata cu e trahado no por haci trabou adapta 
y varia pero e no tin capacidad pa repartí su atencion riba 
diferente trabou pareu pero cu ta un situacion temporal te 
dia e train pa traha cu concentracion. 


En todo caso e no ta den condicion pa haci e trabou cu e tin 
actualmente y mester adaptá su trabou. 


E ta hayando tratamento medico intensivo y esey te motibo 
cu e no por concentra. 
E dokter di trabou a receta pa e traha 3 dia pa siman y un 
ora pa dia for di cas cuminsando 12 or di merdia. 
A pasa un par di siman pero e situacion no a cambia y e 
muhe ainda no por traha full-time. 
E funcionario social a pidi permit pa laga un specialista wak 
e muhe pero e no ke duna permit pa esaki. 


Retiro al instante 
Dia 17 di augustus ultimo e compania a duna e muhe retiro 
al instante pasobra fo’i dia el a cuminsa traha ta adver- 
tencia tras di otro e ta haya. 
Pero pa colmo el a coy job otro caminda pero e compania si 
tin cu sigui paga su salario. 


Pa colmo e dianan cu si e la bin traha telefonista mester 
yam’é na telefon pa lant’é for di soño. 
E la splica cu ta pasobra e tin problema financiero e no ta 
drumi bon y no por lanta na tempo pero su siguiente dia 
tabata mesun historia ta con e no por a lanta ta pasobra e 
la haya un resultado ferfelo cu a decepciona, 
E la haya carchi geel pe fayo aki pero kico mevrouw tabata 
haci dicon e no tabata bay traha? 


Pasobra anochi e ta traha na un panaderia y despues ta 
parti pan pa cual el a haya advertencia caba. 
Su siguiente biaha cu e no por a lanta y mester a yam’é, su 
hefe a dun’é carchi cora. 


E biaha aki e la duna como excuus cu e tin Covid pero ora 
nan a check ta pasobra mevrouw ta uza droga y alcohol 
man gastando tur su cen ne porkerianan ey. 
Ora su dokter di trabou a pidi pa haya su papelnan di dokter 
e la nenga pasobra ta un ora so e por traha tres dia pa siman. 
Otro ora el a bisa cu e no por traha na oficina pasobra e no 
por hay’é cu varios hende homber den un oficina. 


Pa facilita su reintegracion a dun’é permit pa traha na cas 
y a bisa e compania cu e no por traha esun ora ey tampoco 
pasobra e ta mucho malo pa biaha bay oficina di ARBO. 
mientras tanto a resulta cu mevrouw a bin Corsou bin bishita 
famia y pasa vakantie y ta p’esey e no por a bay ARBO. 
Ora nan a confront’é cu e mentira e la bisa cu e tabata den 
un clinica pero riba Facebook tabata conta su contactonan 
con bon e ta pasando na Corsou!! 


E la haya retiro al instante 


Muhe Curasoleño tabatin Cashi di 
Pandora yen di excuus pa no traha 

Fortaleza Pa Famia 


URGENTE, den un mundo yena cu mal influencia, caminda temor di Dios, y respet pa hende , 
cada dia ta wordo poni un banda, ta tempo pa nos samina nos mes, pa nos tene cuenta pa nos ta pega 
cerca Dios y no cay den e zwaai di mundo, caminda tur cos por, pa na final nos no keda decepciona. 


Ta berdad cu tin un nubia scur ta colga, un nubia di malicia, inmoralidad, paranda, adulterio, fornicacion, 
blasfemia, bruheria, scuridad extremo, mentira y tur otro tipo di bagamunderia cu ta mucho pa menciona. 
Anto Dios den Su inmenso amor kier pa nos samina nos mes, y no perde bo tempo bisa no h 
usga mi pero samina bo mes y wak si bo bida, bo actitud ta den boluntad di Dios. 


Samina boso mes, pa wak si boso ta den e Fe, samina boso mes,cu Hesus Cristo ta den boso, 
a menos cu di berdad boso a wordo desaproba. (2 Corintiona 13:5) 
Ta tempo pa nos samina nos mes y wak si Cristo Hesus ta biba den nos di berdad, of nos tin Cristo pafo di nos bida. 


Laga nos samina y investiga nos camindanan y laga nos bolbe serca Señor (Lamentacionnan 3:40). 


Si Mi pueblo cu a wordo yama na Mi nomber, humiya nan mes y haci oracion y busca Mi cara y 
bira for di nan mal camindanan, e ora ey lo Mi tende for di cielo y lo pordona nan pica y cura nan tera. 
(2 Cronicanan 7:14) 


Scrudiña mi O Dios, y conoce mi curason, purba mi y conoce mi pensamento. 
Y mira si tin cualkier caminda di maldad den mi y guia mi riba e caminda eterno. (Salmo 139:23+24) 


Laga e malvado bandona su caminda,y e hende husto su pensamento, y lage bolbe cerca nos Señor y 
E lo tin compasion cun’e, y cerca nos Dios pasobra E lo pordona abundantemente. ( Isaias 55:7) 


O boso no sa cu e inhustonan lo no hereda e reino di Dios? No laga nan gaña boso,ni fornicado, 
ni adorado di Dios falso,ni adulterio, ni esnan afemina, ni homosexual, ni ladron, ni esnan golos pa placa, 
ni burache, ni blasfemado, ni estafado, lo no hereda e reino di Dios. (1 Corintionan 6:9) 


Pasobra si un hende pensa cu e ta algo, siendo cu e no ta nada,e ta gaña su mes. 
Ma laga cada un samina su mes obra,y e ora ey lo e tin motibo pa gaba solamente 
encuanto su mes y no encuanto un otro. (Galationan 6:4) 


No gaña boso mes ,Dios no ta laga haci bofon di dj’e pasobra 
locual un hende sembra esaki tambe lo e cosecha. (Galationan 6:7) 


Ta tempo pa wak bon, pasobra hopi biaha, nos por coopera of consenti cu maldad sin nos sa. 
E enemigo tin hopi triki y hopi forma di tentacion pa tumba hende, p’esey nos mester ta sobrio y alerta, 
pasobra nos adversario, ta busca ken e por herida of hasta destrui. 


Nan ta profesa cu nan conoce Dios, pero cu nan hechonan nan ta nenga Dios,pasobra nan ta abominabel y 
desobediente, y nan no ta sirbi pa nada bon. (Tito 1:16) 
No laga hende gaña boso: Mal compania ta daña bon custumber. Uza boso sano huicio manera mester ta, 
y stop di haci pica: pasobra algun no tin conocemento di Dios. Mi ta bisa esaki pa brongosa boso. (1 Corintiona 15:33) 


No ta tempo pa wak rond y compara nos mes cu otro hende, 
ta tempo pa arepenti y busca Cristo Hesus pa nos bida. 
Sinceramente, Pastor Marcel Balootje 


Samina bo mes, y aparta for di mal caminda 

B 
on dia na tur presente. Aruba henter 
ta di luto, for di diahuebs pasa cu Aru- 
ba haya e noticia cu nos Ruben Luis Gar- 
cia no ta cu nos mas, ta reina un enorme 
tristesa na Aruba. Tur cos a para un rato 
keto y e atencion tabata riba e noticia cu 
Aruba a perde un eminencia, un gran leg- 
endario. Rednan social tabata yen cu pal- 
abranan di danki pa recuerdonan, experi- 
encianan bunita y palabranan di sosten na 
su famia, mensahenan di pueblo di Aruba, 
for di nos islanan ruman y tambe otro par- 
tinan den exterior. N’e momento cu e noti- 
cia a drenta, un profundo tristesa a reina 
den nos comunidad y mesora a realisa cu 
nos a perde un otro legendario, cu a laga 
un tremendo bashi aki na Aruba. Duran- 
te e ultimo dianan aki nos por a sinti cu e 
amor cu Aruba tin pa Ruben ta inmenso y 
esaki ta wordo confirma tambe na su des- 
pedida. 


Ruben ta un icono di alegria na Aruba cu 
mas cu 50 aña den radiodifusion y faran- 
dula. Cu su programanan na radio, tele- 
vision e tabata drenta tur skina na Aruba 
cu su tremendo bos. Riba tarima e tabata 
sa di dirigi tur tipo di evento, un tremendo 
Maestro di Ceremonia. Como promotor el 
a laga Aruba cera conoci cu hopi artista 
y bandanan internacional. Su bos tabata 
wordo uza como branding pa compa- 
nianan renombra. Den temporada di 
Carnaval y Pasco semper Ruben tabata 
t’ey cu su programanan tan popular. E 
tabata e motor tras di e Jingle di Carnaval 
y henter comunidad tabata disfruta di e 
manera unico cu Ruben tabata sa di trece 
ambiente ora di lansa e slogan pa aper- 
tura di Carnaval. 


Ruben tabata un persona, cu ora bo top’e, 
tabata yena bo curason cu e alegria cu 
e tabata vibra. E mesun energia e tabata 
contagia pueblo di Aruba cune atraves di 
su microfon. Un persona cu su ‘jokenan’ 
y cu nomber di cariño pa tur hende. Na 
bon Papiamento un ‘dushi hende’ pa trata 
cune. Ruben tabata stima cu casa Treesje 


masha hopi mes y tabatin un amor grandi 
pa su famia. E tabata orguyoso di su 
Pais Aruba y tabata stima nos hendenan. 
Ruben a sostene y promove nos cultura na 
tur momento. Semper e tabata disponibel 
pa cualkier conseho na artistanan cu ta 
inicia nan carera y atraves di su program- 
anan e tabata yuda promove tur nos artis- 
tanan y eventonan riba nos Pais. Tambe e 
tabata yuda promove artistanan cu tabata 
bini for di exterior atraves di su program- 
anan. Hopi artista di exterior, specialmente 
di nos islanan ruman tin masha aprecio y 
ta masha agradecido na Ruben ‘Scorpio’ 
Garcia. 
Ruben 
tabata 
un 
tremendo 
persona, locutor, animado, promotor y 
maestro di ceremonia y cu hopi carisma. 


Cu e talento cu Dios a duna Ruben, e 
tabata informa y trece ambiente y alegria 
den tur cas. Ruben tabata uza su microfon 
pa trece mensahenan positivo, pa inspira, 
motiva nos comunidad y mas importante 
ainda pa corda un y tur pa keda gradicido 
na y confia den Señor. Den un entrevista 
den un programa riba red social cu Ruben 
tabatin ultimo, el a comparti e siguiente 
mensahe: 
‘Bida ta e cos di mas bunita cu bo tin, 
mester celebre tur dia, sinti bo contento, 
biba cu emocion y ta gradicido na Señor. E 
ta un regalo cu nos tur tin’. 
Laga e mensahe cu Ruben a laga aki, biba 
den cada un di nos. Un mensahe pa nos 
disfruta bida cu alegria y gradici Señor 
semper pa cada dia di nobo. 


Mi ta sumamente contento cu dos aña pasa, 
den temporada di COVID, mi persona por 
a bishita Ruben na su cas, sin previo aviso 
y asina sorpres’e y brind’e un homenahe, 
un reconocemento na nomber di Gobierno 
y pueblo di Aruba, en conexion cu su 
conmemoracion di 50 aña den radiodifu- 
sion, informando, entreteniendo y treci- 
endo alegria den nos pueblo. Momento 
durante cual nos tabatin e oportunidad, 
ora e tabata na bida, pa gradici’e pa tur 
locual e la haci pa su baranca stima. Nos 


a pasa un rato ameno cu Ruben hunto cu 
su famia. 


Ruben, Obenchi, Scorpio, Tio, Tio Ruben, 
Dakotero, un bes mas masha danki pa tur 
e alegria cu bo a trece cerca cada un di 
nos atraves di bo bos y bo programanan. 
Manera Ruben tabata yama su mes, Aruba 
su cocada kima, Aruba su raspadura, 
danki pa tur bo cooperacion pa yuda nos 
promove nos cultura. Danki pa Biba Nos 
Cultura. Danki pa stima nos Pais y nos tur. 
Bo “Power Sensation” lo keda semper den 
nos mente y curason. 
Unda cu bo ta Ruben, sa cu bo fanati- 
conan y henter pueblo di Aruba ta aprecia 
tur locual bo a haci durante bo biahe riba 
e mundo aki. Den nos curason nos lo keda 
corda bo cu e alegria cu bo sa di transmiti. 
Ruben, pueblo di Aruba stima bo y lo sinti 
bo falta masha hopi mes! 


Na nomber di Gobierno di Aruba, mi 
ta extende mi mas profundo sentido di 
pesame y forsa na su casa Treesje, na 
yiunan Genevieve, Gilliene, na su yerno 
Darcy, nietonan Antron y Abrianny, su 
rumannan, sobrino y sobrinanan, famia 
Garcia, famia Marchena, su coleganan di 
Power Radio, demas famia, amistadnan, 
conocirnan y Aruba completo. Nos lo keda 
recorda Ruben den nos mente y curason. 


Aworaki ta un momento masha special, 
pa nos pensa un rato asina’ki riba nos 
Creador y nos bisele DANKI, masha danki 
mes di por a duna nos e oportunidad aki 
pa por comparti e mundo bunita. Cu Dios 
bendiciona nos bunita Pais Aruba y su 
hendenan. Nos ta pidi bo Tata pa brinda 
Ruben Luis Garcia un bunita luga den bo 
brasanan. Na nomber di Tata y di Yiu y di 
Spirito Santo. Amen. 


Ruben, descansa na paz! 


Minister Maduro a hiba palabra na 
despedida di Ruben ‘Scorpio’ Garcia 

Every life is noted and is cherished, 
and nothing loved is ever lost or perished. 


I have fought the good fight, I have finished the my course, I have 
kept the faith. ( 2 Timothy 4: 7-8 ) 


Cu dolor na nos curason, nos ta participa fayecimento di: 


José Stanley La Cruz 
Mihor conoci como:” Stanley of Jo” 
*24-11-1943 - †01-11-2022 
Ex empleado di Postkantoor 


Na nomber di: 
Esposa: † Wilma La Cruz-Vilt 


Yiunan: Paul La Cruz y Miriam Hartmann y yiunan 
Suzette La Cruz y yiu na Hulanda 
Ivy Stewart y yiu 
Ian Mc. Dougal y yiu 
Gerald Mc. Dougal y yiunan 
†Sherman Webb 
Joven Webb y yiu 


Nieto(a)nan: 
Jade Stroop, Jeremia La Cruz, Hamed La Cruz, Juendrick 
Margaretha, Ilaisha Mc. Dougal, Xciengeley Mc. Dougal, Jada Mc. 
Dougal, Jaydien Webb 


Rumannan: 
Sra. Vda. Ingrid Beeldsnijder-Maria y famia 
Sra. Marjory Vrutaal-Doran y famia na Curaçao 
Sra. Jeannette Vidal-Doran y famia na Curaçao 
Sra. Meredith Curiel-Doran y famia na Curaçao 
Sra. Vda. Marjorie Maduro-Lodowica y famia na Curaçao 


Subrino(a)nan: 
† Siegfried Maria, Edwin Maria, Sherida Maria, Sandra Maria, 
†Meredith Maria, Eugenie Maria, Anthony Maria, Sharlon Maria, 
†Maruska Maria, Senamijn Maria, Dwayne Maria, Igmar Lodowica, 
Sherine Lodowica, †Lionel Lodowica, Esmeralda Beeldsnijder, 
Jessica Beeldsnijder, Omira Beeldsnijder, Lloyd Beeldsnijder, Swesdy 
Beeldsnijder, Gabriela Beeldsnijder, Adrie Viotty. 


Ex coleganan di Poskantoor Aruba, ex integrante nan di Papito y su 
Doble Sabor, tur musicante y cabajista. 
Amigonan di cas y casino 


Demas famianan, primo y primanan na Aruba, 
Curaçao, Hulanda y Suriname: 
La Cruz, Vilt, Maria, Doran, Stewart, Mc. Dougal, Webb, Lodowica, 
Diels, Beeldsnijder, Toppenberg, Rodriguez, Manuela, Vrutaal, Vidal, 
Curiel, Ramono, Stroop 


Adres pa condolencia: Royal Funeral Home dialuna 07 di 
November 2022 di 7 or pa 9 or di anochi. 
Ta invita pa acto di entiero cual lo tuma lugar diamars 08 di 
November 2022 na Royal Funeral Home di 2or pa 4or di atardi, 
despues saliendo pa Santana Catolico na Noord. 


Gradicimento y Invitashon. 


Den nomber di su Esposa Sra. Filomena Quandus-Tromp, yiu nan y 
nieto yerno, nuera y demas famia di nos defunto stima Sr. Jacinto 
Francisco Quandus kier a gradici tur esnan di un manera of otro 
a Brinda sosten, consuelo y fortaleza durante e enfermedat, 
fayecimento y su entiero: 


Sr. Jacinto F. Quandus 
Cariñosamente jama: Frans 
*04 December 1948 - †30 October 2022 


Alabes nos kier a manda palabranan di 
gradicimiento na personal di hospital Dr. Horacio 
Oduber.Tambe un palabra di Gradicimento 
na Tica Giel, Pianista tur amistad, bisinja y 
conocirnan. Tambe famia nan na Aruba y 
den exterior. Gradicimento tambe ta bai na 
tur esnan cu a manda flor, krans, yamadanan, mensahenan via 
Whatsapp, Facebook, esnan cu a haci donation na Wilhelmina 
Kanker Fondsy e gesto nan bunita cu nos por a ricibi. 
Danki especial na Aurora Funeral Home pa nan tremendo servicio. 


Alavez nos kier haci invitacion pa companja nos pa 3 Santo 
Sacrificio di misa di descanso y 
alma di nos defunto stima. Cual lo tuma lugar na 
Misa Santa Anna na Noord. 


Fecha nan lo ta: 
Diamars: 08 November pa 5:30 pm (Kapel di Alto Vista) 
Diaranson: 09 November pa 6:30 pm 
Diabierna: 11 November pa 6:30 pm 


Boso presencia lo ta altamente aprecia. 


Cu nos defunto stima sosega na Paz den braza di su Creador. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atrás keda bunita y 
Laga esakinan termina den tur buniteza 
~Cado Wever~ 


Cu inmenso tristesa den nos curason pero agradecido 
pa tur loke nos a comparti cu ne, nos ta anuncia 
fayecimento inespera di nos mama stima 
na edad di 61 aña: 


Joycelyn Maritza 
Clemencia La Rosa 
Mihor conoci como “Joyce” of 
“Baby” 
*23 November 196 – †05 
November 2022 


Acto di despedida lo wordo 
anuncia despues. 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di 


Josepha F. Dijkhoff 
*10-05-1941 - †02-11-2022 


Acto di despedida lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di nos ser stima, 


Maria M. Erasmus 
Cariñosamente yama “Chia of Dudu” 
*06-01-1961 - †04-11-2022 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason nos ta anuncia 
fayecimento inesperadamente di nos ser stima: 


Jeannette J. T. Tromp 
Cariñosamente yama “Dina of Jean” 
*09-07-1973 - †02-11-2022 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Anna Sofia 
Lampe-Geerman 
*13-11-1934 – †03-11-2022 


Acto di entiero lo wordo anuncia despues 
Gradicimento y Invitacion 


Na nomber di famia nos kier a gradici tur 
esnan cu di un manera of otro a duna sosten, 
consuelo y forza durante e tempo dificil 
aki cu e fayecimento y despedida di nos 
difunto stima: 


Marsila Kelly 


Un danki ta bai na Dr. Anthony. 
Un danki na tur esnan cu a manda un msg 
of hasi yamada. 
Na tur famia, amiga y amigonan, bisiñanan 
boso muestra di atenshon tabata un gran 
consuelo pa nos. 


Treur niet omdat ik ben gegaan, 
Geniet van elke dag ik zal aan je zijde staan, 
Bij elke traan bij elke lach. 


Betty is tot ons grote verdriet na een lange strijd overleden. 
Wij zijn dankbaar dat Betty nog zolang bij ons is mogen blijven. 


Hendrika H. Laarman 
*04-02-1960 - †04-11-2022 


Familie: 
Cees 
Henk en Coby, Boaz en Sabrina en Stan, Jentl 
en Bas en Mads, Jiri en Armelle 
Marcella en Daniël, Deborah en Kayleigh 
Michel, Jeffrey en Kevin 


Condoleance en afscheid nemen is op Donderdag 10 november bij 
Aurora Cumana 
Van 14.00 tm 16.00. 
Om 19.00 is er gelegenheid om samen met de familie en vrienden 
een drankje te drinken bij Flor De Oriente. 


Dress code: casual 


Correspondentieadres: Paradera 36. 

